als_Latn dik_Latn sag_Latn
SHPËRNDARJE
Ai ka paguar hiç më pak se pesëdhjetë euro për t’i bërë fëmijës së tij një ekzaminim të zemrës, të quajtur EEG. Këtë thotë se ka mundur ta realizojë vetëm në një ordinancë private në Prishtinë, pasi për ta realizuar ekzaminimin në QKUK i duhej pritur shumë gjatë. Nuk dëshiron ta zbulojë identitetin për shkak të sëmundjes së të birit, por thotë se arsyeja që ka paguar aq shtrenjtë ndërlidhet me gjetjen sa më të shpejtë të diagnozës së fëmijës së tij. “Dyshohej për një sëmundje të zemrës. Nuk më zinte gjumi rehat me pritë, sa e kisha fëmijën smutë. Atje në spital ishte njëfarë rendi. Po nuk mujsha me pritë. Shkova me ni ordinancë private dhe e pagujta, po me rëndësi që tash e kemi diagnozën”, thotë babai që dukej i shqetësuar. Ai thotë se për ekzaminimin e quajtur EEG ka paguar hiç më pak se pesëdhjetë euro, çmim ky jo i përballueshëm lehtë për të.
Monopol edhe në sektorin privat
“Janë të pakta në Prishtinë ordinancat ku kryhet ky ekzaminim. Por, e gjeta një nga to dhe ndonëse çmimi ishte mjaft i shtrenjtë u detyrova ta kryejë incizimin”, thotë prindi i pacientit të mitur. Ndërkohë, janë kryesisht mjekët që punojnë në Klinikën e Pediatrisë ata që kryejnë këto ekzaminime në klinikat e tyre private me kosto që, sipas pacientëve, është shumë e shtrenjtë. Në Qendrën Klinike Universitare të Kosovës thonë se te rastet që për herë të parë paraqitet indikacioni për t’u bërë EEG-ja ose ekokardiografia, ajo realizohet menjëherë ose brenda 7 ditësh. Sipas zyrtarëve shëndetësorë në këtë Qendër, kabineti i EEG-së punon çdo ditë pune për rastet e hospitalizuara dhe për raste ambulantore. Njëjtë situata, sipas tyre, është edhe në kabinetin e ekokardiografisë (incizim i trurit), ku kryhen ekzaminime çdo ditë pune për fëmijë të hospitaliziuar dhe vetëm dy ditë pune për raste ambulantore. “Kohëzgjatja për kryerjen e një ekzaminimi varet edhe nga mosha e pacientit, si dhe nga gjendja klinike”, thotë në një prononcim me shkrim, i dhënë për “Zërin”, doktoresha Shendvere Hasani.
QKUK: Rastet urgjente i kryejmë menjëherë
Ajo ka treguar se për ekzaminimin e ekokardiografisë (incizim i trurit) foshnjat dhe fëmijët e vegjël nevojitet t’i nënshtrohen procesit të sedimit (vënia në gjumë për të kryer ekzaminimin). Sipas saj, një gjë e tillë merr kohë kurse vetë procedura zgjat nga 30 deri në 40 minuta. “Kështu gjatë një dite pune mund të realizohen nga pesë deri në nëntë procedura”, ka thënë Hasani. Duke folur për rastet ambulantore dhe rastet që janë duke u trajtuar me medikamente, ajo ka thënë se atyre iu caktohet rikontrolla domosdoshmërisht brenda 3 muajve. “Dhe koha e rivlerësimit është e ndryshme për raste të ndryshme”, ka thënë ajo.
Kështu, disa raste, sipas Hasanit, duhet rivlerësuar për mënyrën se si përgjigjen në terapi dhe ato caktohen më shpejt - brenda një muaji. “Disa raste tjera duhet të rivlerësohen për terapi shtesë ose për shkak të tolerancës jo të mirë ndaj medikamentit e disa raste tjera duhet të rivlerësohen për të sjellë vendim për ndërprerjen e terapisë - brenda 3 muajve”, ka thënë doktoresha. Andaj, ajo thotë se caktimi i terminit nuk mund të jetë strikt sipas momentit të paraqitjes së pacientit në ordinancë, por bëhet sipas indikacionit dhe nevojës së mjekut për diagnostikim apo për rivlerësim.
Ndryshe, Hasani ka thënë se gjatë vitit 2014 në Klinikën e Pediatrisë, në kabinetin e Ekokardiografisë janë kryer 1361 ekzaminime ekokardiografike me qëllim diagnostik. Kurse në kabinetin e EEG-së, gjatë vitit 2014 janë kryer 961 ekzaminime. “Të gjitha procedurat diagnostike që kryhen në Klinikën Pediatrike, duke përfshirë ekokardiografinë dhe elektroencefallografinë, në raste kur ka indikacion urgjent, kryhen menjëherë dhe pa pritje. Prej rasteve tjera që nuk janë urgjente, përparësi kanë fëmijët e hospitalizuar”, thotë doktoresha Hasani.
Është mbajtur takimi i tretë në kuadër të dialogut Kosovë - Serbi mes të rinjve të partive politike nga...
Sindikata e Bashkuar e Arsimit të Kosovës njofton se sot është takuar me ministrin e Arsimit, Arsim Bajrami, atë të...
Ministrja Edita Tahiri ka thënë se prej vitit të kaluar Serbia është e bllokuar për shkak se nuk po i respekton...
Kosova është angazhuar vetë që trupat e FSK-ës nuk do të zbarkohen në veri të Kosovës, pa lejen parapake...
Në Zvicër janë regjistruar vitin e kaluar një shtesë prej 10.208 kosovarëve, që shënon rritjen më...
Ekziston “dikush” i cili shumë qartë shfaq interesim për krimet kundër serbëve në Kosovë, deklaroi...
Edhe sot pritet të vazhdojnë gërmimet në dy anët e lumit të Novi Pazarit, ku dyshohet për varrezë masive....
Zëvendëskryeministri i parë dhe ministri i Jashtëm i Republikës së Kosovës, Hashim Thaçi, ka udhëtuar...
Një aksion policorë në Kumanovë me çrastë janë arrestuar tre persona. Bëhet fjalë për...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn